**Вицепремиерот Димитров во Студио 10 на ТВ 24**

**17.12.2021**

ТВ24: Се заложивте премногу, и интегритет и капацитет, и се’ она што е пропратно си сите овие нели предавници патриоти

Какво е чувството?

**Димитров:** Горчливо е чувството се разбира, јас кога ја прочитав првиот пат изјавата што Бугарија ја даде во средата кон Советот за општи работи, кои што се усвоија во вторникот (14 декември 2021г.) дури и решив ден два да не излегувам во медиуми за да пробам да ги намалам емоциите. Ние сме, еднаш имам кажано мислам во Солун, малку како актерот Бил Мареј во филмот „Денот на мрмотот“, приказната оди така што се буди во ист ден постојано, никако да дојде утре. И конечно на крајот, кога ќе се погодат сите околности, се буди во нов ден.

Ние веќе неколку години мислам дека сме заглавени со прангите на историски прашања, никако да го направиме тој исчекор. Тоа влијае на нас, на македонско-бугарското пријателство, на целиот регион, влијае на намалување на довербата во зборовите на ЕУ. Никој веќе не се возбудува околу заклучоците на Европската Унија, оти знаете кога во јуни 2018 рекоа – го трасираме патот за во јуни 2019-та да ги почнете преговорите и кога тоа не се случи, па ЕУ рекоа ќе одлучиме во октомври, тоа не се случи. Па кога одлучија во март 2020 година и еве уште малку ќе бидат две години од одлуката што самата ЕУ не може да ја спроведе; тогаш реално какво значење имаат заклучоците? За македонските граѓани, општо за граѓаните на Балканот. Така што имаме еден голем предизвик, патот е очигледно исклучително тежок, има искушение да паднеме во замката на жртви, на логиката на Калимеро, дека нема правда. Мислам дека со тоа ќе направиме грешка, дека мора да имаме поинаков менталитет. Треба малку повеќе да веруваме во себеси и сопствената судбина да си ја земеме во своите раце.

Ние можеме да помогнеме, да убедуваме, но тоа што не зависи од нас, мислам дека нема многу логика да се нервираме околу таа работа.

ТВ24: Не се нервираме, но се фрустрираме.

**Димитров:** Што е природно и логично мислам, еве во најавата слушнав имавте малку дел сегменти од интервјуто на претседателот Радев дадено за Еуроактив во Брисел. Бугарија со таа изјава мислам дека мора да кажеме дека е крајно разочарувачка, таму поставува услови кои што се непроменети во основа, дури и за усвојување на преговарачката рамка, а вели дека усвојувањето на преговарачката рамка нема да значи автоматски одржување на Првата меѓувладина конференција. Повторно се споменува македонскиот јазик, црно на бело и како да Ви кажам, дека за жал, политиката на нашите комшии уште е низ призмата на „целосна победа - целосен пораз“. Кога се работи за мака меѓу две соседни нации, меѓу две соседни држави, не може да се реши проблемот со победа пораз. Пораз значи „пораз пораз“, мора да најдеме најчин тоа да биде „победа победа“. Навредливо е во 21-от век, друга држава нам да ни зборува за нашиот македонски јазик. Тоа е нецивилизирано, тоа е непристојно, па дури и безобразно. И не може македонскиот јазик да биде поинаку третиран од било кој друг европски јазик, од било кој друг јазик на континентот.

Не оваа влада, не идната влада нема да имаме влада која што ќе може да излезе во пресрет на ова барање и очекување на Бугарија. Значи мора да имаме чиста формулација за ова. Во преговарачката рамка има и други работи таму, тоа дојде негде вториот третиот ден од новата влада, времето ќе покаже јас мислам за кратко време ќе знаеме дали се работи за инерција, дали се работи за целосно истиот пристап оти дојдоа и други тонови и сигнали од кај комшиите. Меѓу другото претседателот Радев вели „ние сме повеќе од пријатели, ние имаме многу специјални односи“.

Искрено да Ви кажам, читајќи ја Изјавата на Бугарија, со вакви специјални односи нам не ни требаат непријатели. Тој парадокс, зборува за добрососедство и истовремено да мора да се објаснува македонскиот јазик,а ниту еден друг јазик во Европа не се објаснува во контекст на ЕУ – не помага, има големо лицемерие.

ТВ 24: Навистина имаат проблем со јазикот?

**Димитров:** Сакаат билатералната клаузула којашто е реципрочна – они велат „македонскиот јазик во согласност со Уставот“, ние велиме „бугарскиот јазик во согласност со Уставот“ да стане европска формула па целата ЕУ да мора да ни го објаснува јазикот - таа работа не оди и апсолутно е инвестиција во зголемување на јазот, инвестиција во стереотипи, апсолутно не е инвестиција во пријателство.

Целово status quo мислам дека многу лошо влијае на македонско-бугарските односи, геополитички многу лошо влијае на целиот регион, Бугарија е дел од Балканот. Ние сме сведоци дека во изминатите недели и месеци има тука таму нови тензии, не ни оди добро решавање на маките, на проблемите дијалогот Белград – Приштина, состојбите во Босна и Херцеговина. Без европскиот сон, ветувањето за европската иднина на регионот, тешко е овие прашања да се наредат и на некој начин со ова се подрива и одржливата стабилност на регионот.

ТВ 24: Петков вели шест месеци, кој е ставот на Петков за македонскиот јазик?

**Димитров:** Ние уште не сме имале средба, сакаме до таква средба да дојде што е можно побрзо, било кај нас, било кај нив, тоа е сосема небитно. Во интервјуто за Financial Times тој зборува за процес, зборува дека историјата е важна но и дека има други работи важни. Дека треба да го рашириме разговорот и на економија и на култура, и на безбедност и на здравје итн. Мислам дека тоа е добра порака и зборува за неколку месеци. Треба да седнеме да видиме што тоа значи, ние сме апсолутно отворени за сите грижи и проблеми во нашите билатерални односи да разговараме, меѓутоа не и за тоа кои сме и каков јазик зборуваме.

ТВ 24: Инвестираме сите многу во оваа држава и обично велат во политиката и во бизнисот нема емоции...времето ќе покаже дали сме го направиле вистинскиот избор, голем дел од луѓето сметаат дека членството во НАТО е голема придобивка, дел не се согласуваат со тоа... Тензично е во Украина со Русија, ние сме НАТО членка...што кажа Габриел Ескобар, дека мора да го затвориме прашањето побрзо?

**Димитров:** Имаше исклучително позитивни пораки. На некој начин во Босна и Херцеговина е најголемиот предизвик, има и многу други. Кај нас се прекршува третманот, алатката, лепакот што ќе помогне да се надминат сите предизвици, ќе помогне меѓу другото дури и во Босна и Херцеговина, затоа што ние сме тие што најдолго чекаа. Некој ќе каже процесот на проширување не е диктиран од календар, меѓутоа ние: 1.најдолго чекавме, 2. најспремни сме за почеток на пристапни преговори, тоа го вели холандскиот премиер, тоа го вели францускиот претседател, тоа го вели германскиот канцелар и претходната канцеларка и новата германска влада.

Направивме исчекор кој што се цени за најголем исчекор, за Преспанскиот договор, од Дејтонскиот договор наваму. Во таа мера што дури и Папата пред две недели од Атина јавно изрази голема почит за патот што го поминаа Северна Македонија и Грција да го надминат тоа прашање.

Затоа овде се прекршува, сериозна е и има волја ЕУ да го комплетира континентот и да го затвори обедувањето на континентот со овие 6 држави од Западниот Балкан или нема? А зборуваме само за почеток на пристапни преговори. Сите земји членки каде одам велат не сте уникатни со предизвиците што ги имате, слични предизвици имале Шпанија и Португалија, имале Литванија и Полска, имале многу држави во Европа. Нашле начин да ги решаваат на европски начин во рамките на европското обединување. Политиката соработува со стратешки прашања, а општествата се бават со овие прашања. И тоа беше всушност идејата на Договорот за пријателство со Бугарија.

Преспанскиот договор ќе беше невозможен ако Грција не го прифатеше нашето право на самоопределување и ако македонскиот јазик не е чисто наведен во Преспанскиот договор. Тоа беше компромис што тешко поминуваше кај нас, ама тешко поминуваше и во Грција. Не може да биде компромис кога само едната страна прави чекори, а другата страна чека и си вика кога тогаш ќе дојдат целосно на нашите позиции. За вакви прашања, таа работа нема да ја биде.

ТВ 24: Верувавте дека со Бугарија ќе биде толку тешко, или сме дел од некоја поголема игранка? Франција ја менува метоодлогијата, па Макрон го прави оној потег што го прави непосредно пред изборите мислам дека беа локални ако не се лажам и после Франција нас ни се случува бугарското вето?

**Димитров:** Се видов со новата министерка Ана Лурман. Имаше еден многу директен ангажман од канцеларката Меркел пред да си замине, заедно со претседателот Макрон на Самитот во Брдо, каде бевме и ние, беше и бугарската страна. Нашата стратегија каква е: објаснуваме каков е влогот, објаснуваме дека ние сме политичка опција која што го вложи целиот политички капитал што го имавме на европската карта. И ако Европа не испорача кон Владата не може да испорача кон граѓаните, во однос на европската патека. Тогаш Европа практично ослабува политичка опција што е целосно потпрена на токму на европското патување. И затоа е влогот многу голем, затоа на целиот Балкан на некој начин се шири исходот од ова дали ќе успееме или нема да успееме и тоа е порака за сите Влади, за сите лидери на Балканот - дали е мудро да се потпреш на европската ???

Преку дијалог нудиме решенија, расположени сме за едно европско достоиснтвено решение, истовремено објаснуваме дека ова status quo не’ турка, во моментов, Бугарија ја турка од себе Северна Македонија. Тоа е директно резултат од ветото за вакви прашања, дали се работи малку за чувство на суверенитет еве и ние можеме да направиме вака, од нас зависи - тоа е неспорно, они се земја членка, ние сме земја кандидат. Меѓутоа не значи дека под таква уцена ќе излезе нешто добро, апсолутно ништо добро од оваа приказна не може да излезе ако нема прилагодување на односот да бараме „победа – победа“. Ова се’ уште, од Изјавата на Бугарија, кристално јасно произлегува дека политиката што уште доаѓа од Софија сака „победа - пораз.“ Таа работа не може да функционира.

ТВ 24: Кој ја има повеќе фрустрацијата, во Лига нации во фудбал сме со Бугарија, ќе биде многу интересно.

**Димитров:** Да, а богами и македонскиот фудбал во последно време добро ни оди, така што да видиме што ќе биде. Убаво би било да имаме такви натпревари наместо вакви натпревари.

**Димитров:** Веројатно не секогаш јасно чувствуваме во колку крупни историски процеси живееме. Ние не бевме баш вака со раширени раце дочекани од соседите кога станавме независна држава, кога се распадна Југославија. Главното чекање ни беше баш околу прашањата токму со соседите, како ќе не’ прифатат, дали ќе не’ прифатат итн. Со Преспанскиот договор го направивме претпоследниот чекор за конечно историско затворање на македонското прашање за кое што се воделе и војни.

Ја комплетиравме државноста во Обединетите нации. Ние сега зборувавме за фудбал, порано имаше други кратенки и други имиња – Поранешна Југословенска Република Македонија за нашата репрезентација. Ја затворивме личната карта во ОН, направивме некаква конечност оти ние имавме привремена референца, таа сугерира и привремена државност. Го затворивме тоа, влеговме во НАТО, ние сега живееме во еден историски важен процес каде се обидуваме последниот чекор да го направиме и конечно да ги затвориме односите со соседна Бугарија што ќе значи конечно затворање на македонското прашање. Тоа не може да биде поинаку освен општеството со отворени очи да разговара за историјата, а Бугарија да ја прифати сегашноста. Никако поинаку не може да заврши тој процес. И тој процес ние го почнавме со Договорот за пријателство кој што беше склучен пред Преспанскиот договор на 1 август 2017 год. и го создадовме механизмот како тоа да се направи и првите години имаше одлични ефекти: почнаа да паѓаат стереотипите, се зголеми туризмот, преминувањето на границата и македонски и на бугарски граѓани.

Само неколку дена пред декларацијата во бугарскиот парламент, од, ако не се лажам 10 октомври 2019 год, Бугарија на министерско ниво потпишува една декларација во Њујорк на маргините на Генералното собрание на ОН, значи две недели пред декларацијата во собранието, имаме една декларација заедно со Грција, Романија и Хрватска, земји членки на ЕУ кои се дел од нашиот дел од Европа, Југоисточна Европа. Таму велат под итно ја повикуваат ЕУ да ги почне пристапните преговори со нас и со Албанија.

Што се случи во тие 14 дена, ние дури не’ добивме ниту ратификација, а имавме едно чудо отворени канали што ќе се случува таму. Дали очекувањата беа различни, јас и ден денес би ценел конкретен одговор на овие обвинувања и за жал во Изјавата има многу обвинувања, нема само поставувања на услови итн. Има обвинувања за цела кампања на говор на омраза, дека вршиме дискриминација, итн. Тие обвинувања меѓудругото се дека го кршиме Договорот за пријателство.

Која одредба ја кршиме ние од Договорот за пријателство? Еве јас можам да кажам дека оваа политика на Бугарија не можам да ја спојам со членот 2 оти да поддржуваш не е да блокираш. Отворањето на прашањето за македонскиот јазик - нема да најдете професор по меѓународно право што нема да каже дека тоа е во срцето на внатрешните работи, а во договорот вели ние нема да се мешаме, тие нема да се мешаат во нашите внатрешни работи. Македонскиот јазик е во срцето на нашите внатрешни работи, тоа е нашето право на самоопредлеување, не може да се мешате во тоа.

Еве јас кажувам два примери јавно каде тврдам дека актуелната политика за жал потврдена со Изјавата национална на Бугарија кон заклучоците на Советот за општи работи на ЕУ, се коси со овие две одредби од Договорот за пријателство.

Фрустрацијата што ние ја чувствуваме, ја чувствуваат и многу земји членки и многу од институциите. Дотаму што самата Европска комисија во пакетот за проширување од октомври о.г. вели дека ако не почнат пристапните преговори со Скопје и со Тирана нема да има доверба во нас, вели „влијаат исклучително врз кредибилитетот на ЕУ во регионот“. Од таму произлегува јасно дека фрустрацијата не е само кај нас, тоа дури го кажа холандскиот премиер Руте на влегувањето на Самитот во Брдо, он вели „фрустриран сум со ветото“.

**Димитров:** Три работи важни – прво, Европската Унија има голем предизивик што е очигледен како да се справи со оние земји членки за кои мнозинството од другите земји членки сметаат дека одат по пат што ги оддалечува од тоа што се договориле од јадрото на европските стандарди. Тука како тема во Европа пред се’ во фокус е владеењето на правото за некои земји членки, ние не сме во позиција да ги именуваме, не би било мудро бидејќи јас настапувам од името на Владата. Така што за иднината на ЕУ ова прашање ќе биде клучно. Второ, ние не сакаме третите земји членки да ни ја завршат работата со Бугарија, ние сме соседите и не е коректно и не е фер обвинувањето кое што ми го кажа бугарскиот амбасадар во Мадрид на еден панел, вели зошто сте дошле во Мадрид, зошто не одите во Софија? Ние постојано бараме средби и во Софија и во Скопје и не сме ние тие коишто билатералното прашање го направија европско и да не речам го треснаа, еве ќе речам го ставија на масата во Брисел. И кога веќе прашањето е европско сосема е легитимно ние да одиме и да објаснуваме каква е работата. Да не беше ставено прашањето во Брисел на маса, апсолутно немаше да оптеретуваме никој. Да не беше ветото, ниту ќе влиајеше врз политиката на ЕУ на Балканот и ова најлогично и најприродно е да го решаваме билатерално. Ние овде имаме една ситуација кога билатерален однос блокира еден исклучително важен мултиралерален процес, а тоа е процесот на европската интеграција. Третиот елемент ова што велите каде оди нашата енергија - мислам дека е време да ги извлечеме поуките и лекциите од исте овие што викате на овие шест месеци циклус на надежи и разочарувања.

Мислам дека е време, малку повеќе, оти видете дури и во пристапниот процес, кој што не е магичен и волшебен и кој што не го менува животот преку ноќ и нема да дојдат административци и лидери од Брисел овде нас да ни ја вршат работата и да ни ги средуваат политиките, секторите, ние сме тие што тоа мора да го правиме и затоа мислам дека би било мудро поделбата на нашата енергија која што не е бескрајна како нација, не само како политика, општо, нашето општество - малку повеќе во ај да бидеме господари на сопствената судбина, да се обидуваме се’ што е разумно да ги надминеме, меѓутоа главната енергија да ни биде да си ги средуваме работите дома едно по едно, чекор по чекор, сектор по сектор. Имаме исклучително многу работа.

Прво очекувањата се големи, трпението е мало, има и многу грешки. Наталожени се проблемите: проблемот на клиентелизмот, меритократија или клиентелизам, еднакви шанси или привилегија од членство во партија, или роднинска врска или пријателска врска? Тоа е битно прашање. Правда за сите. Сите да се еднакви пред законот. Има тука позитивни промени на подобро, но далеку сме од таму каде што сакаме и треба да бидеме. Загадувањето на воздухот исто така е проблем, има многу работи...

ТВ 24: Брутално ли е нивното барање она што Бучковски го спомена? За бришење на бугарски фашистички окуатор?

**Димитров:** Треба големо чувство, сочувство на некој начин со тешката историја што ја имаме сите нации на Балканот. Ако нема мудрост во тој процес...прво политиката не може да пресекува историски прашања, никаде во Европа тоа не се правело, затоа се формира таа Комисија за историски прашања. Задачата на политиката е да создаде добра клима за непречена, без притисок, без уцени, работа на таа комисија што е многу важна. Ние во неколку наврати со најдобри намери понудивме на соседите да поканиме експерти од трети земји, од еден исклучително реномиран германски институт, можеби најдобар на светот, од УНЕСКо, во Советот на Европа има една француска иницијатива што создаде лабораторија за учење на историјата на Европа.

Од друга страна, кога на соседите им пречи да речеме таа пизма??, оваа Бугарија нема врска со таа Бугарија, така што веројатно на најантицивилизациската сила во човештвото, се разбира дека не е коректно да додадеме предзнак етнички, било да е државен итн. За тоа треба да се разговара да се види други држави како тоа го надминувале, како го решевале. Меѓутоа тоа не може да биде со сила, политиката тоа не може да го направи, тоа мора да го направат општествата. И тоа е еден бавен процес, ако сакаме да биде вистински.

ТВ 24: Вие бевте најекспониран беве дури и директен не ве сакаат во Бугарија кога одите на преговори

**Димитров:** Јас работам за македонските интереси, мене таа ми е задачата и каузата и мисијата. Јас сум убеден дека во моментов, актуелното status quo апсолутно е анти интересите и на македонско-бугарското пријателство, кое што мора да биде на вистински темели. Договорот за пријателство, во преамбулата почнува: „ќе работиме на зголемување на пријателството врз основа на заемна почит“ и не може вака да се гради пријателството, ние нив ќе ги почитуваме тие нас нема да не почитуваат. Прилично елементарна е работата.

Кај нас оваа политика апсолутно му помага на национализмот, тоа е сосема неспорно од нашата страна. Кажав и претходно, еве ние си кажавме добро утро јас ви одговорив добро утро. Како што има едни базични узанси, правила за односите меѓу луѓето, такви има и за односите меѓу државите и ова прашање навистина е навредливо, прашањето околу македонскиот јазик (н.з. неговото негирање). Дури и ова барањето за Уставот - мислам дека многу ќе помогне; ние сме земја која не само што не се срами, туку знае и да ги види предностите од нашето шаренило, нашето општество е мултиетничко. Е сега, ќе помогне во таа работа ако на линија на меѓународно право, оти јазиците не се признаваат, нам не ни треба признание од било која држава, нас ни треба признание на нашето право на самоопределување, да не’ прифатат они кои сме ние, да ни го прифатат македонскиот јазик. Таков чекор ќе помогне, ќе создаде поинаква атмосфера и клима од македонска страна. Мора малку добро за да сзодадете добро, вака не гледам како ќе одат напред работите. И велам, мислам дека е време многу повеќе од енергијата да насочиме дома. Време е да бидеме внимателни со очекувањето на луѓето, да си го штитиме народот, оти нели имаше сега еве декември. Јас се обидувам во сите мои јавни настапи да испратам порака подобро да бидеме изненадени од добро отколку да бидеме разочарани од лошо. И мислам дека во нашата јавност, ако сме одговорни, треба тоа да се зборува.

Ај ни да си работиме дома, да се обидуваме да најдеме разумно решение, меѓутоа да не се врзуваме сега за јануари...дури и ова со јуни, ова со шестте месеци. Прво треба да седнеме да видиме, дали ќе има сосема искрен приод од другата страна, дали ќе пробаме да избегаме од оваа фаза на обвинувања во фаза на градење на доверба и разбирање – тие да не’ разберат нам што ни е најважно, ние да ги разбереме можеби подобро нив, можеби еве до сега не сме успеале, па да видиме дали можеме да најдеме ама во европски контекст решение, не во контекст на 19 век, во контекст на 21-от век.

ТВ 24: Ние сме сега како во 2008 година, разочарани и сега прашањето е да не скршнеме од патот да не отидеме, ајде тогаш отидовме во антика, сега да не отидеме во крајна антибугарска, како да возиме сег анормално а притоа треба да игнорираме

**Димитров:** Ние за тие што се сеќаваат во 2008 год. имавме предвремени избори после тој голем неуспех реално на Самитот на НАТО во Букурешт кога Грција ни стави вето и на некој начин се собра дивиденда од улогата на жртва – глејте што ни направија, глејте колку е нефер и така, ама на таа карта беше и предвремените избори во 2008 година и мора да научиме од тоа искуство, нас ама апсолутно никако не ни одговара и ниту сами себе ќе си помогнеме, ниту било кому, ниту на регионот, ниту на Европа ако сега влеземе во некаков антибугарски филм, што апсолутно не значи дека не треба да бидеме отворени и јасни за овие прашања. Енергијата мораме да ја вложиме кон работа дома – да, отворени сме, ќе разговараме итн.

Има и друга лекција од искуството на другите држави од регионот кои се дел од пристапниот процес веќе 8-9 години. Јас тоа го зборувам не е некоја голема тема во јавноста, ама е факт дека нашето досие во неколку кластери вклучувајќи го и најважниот Кластер фундаменти, каде што се демократија, владеење на право, борба против корупција, слобода на медиуми, реформа на јавна администрација, ние сме нешто подобри и од Србија и од Црна Гора кои што преговараат 8-9 години. Тоа значи ние од што сме фокусирани конечно да го направиме исчекорот, во нашиот ум мислиме дека ова ќе биде..., пак ќе има разочарување. Ние ќе почнеме преговори, следниот ден само по себе нема ништо да се смени, само ќе добиеме една силна алатка да работиме повеќе, повеќе фокус од Брисел, повеќе поддршка, повеќе фондови, ама со нашата судбина е во наши раце.

ТВ 24: Брнабиќ кажа една сума од 15 милијарди за одреден калстер за преговори, имаме ли ние финансии, овде пред с мислам на човечки ресурси, таму имаа протести рибарство тек тогаш доаѓа нашата мака

**Димитров:** Терминот преговори не баш ја отсликува реалноста на тој процес. Реалноста на тој процес е ние во крајната фаза ќе мора да го примениме целото европско право и сите европски стандарди, а разговараме и преговараме за тоа како тоа ќе оди, во некои области ќе оди брзо, во некои поспоро, а тука има и друг интерес – да се штити домашната економија, а во временска рамка, на пример кластерот 4 каде што е поглавјето 27 за животна средна, исклучитлено скапо поглавје и ако ние одеднаш сакаме да примениме се, ние дури и овие законите што се усвоија за управување со пластичен отпад, ние имаме компании што со тоа работат, тоа ќе ги чини и сл.

Преговорите се како да се помогне нашата економисја да расте, а притоа во догледно време спроведливо и да имаме и пари за тоа, а ќе добиваме пари за тоа – да ги применуваме европските стандарди. Дури и земјите членки, има едно чудо пресуди пред Европскиот суд за правдата, баш за ова поглавје. Оти е тешко и за земјите членки .

ТВ 24: Останувате вицепремиер?

**Димитров:** Уште немам разговарано со новиот лидер на СДСМ, тоа се разбира ќе зависи и од него, негова проценка и негова одлука, ама се разбира ќе зависи и од мене, од моја проценка и од моја одлука. Јас апсолутно не кревам раце, ќе си ја туркам мојата визија независно од позицијата дали сум во влада или не, и ќе кажам нешто што апслутно сум се уверил во изминативе 26 години главно во надворешни работи, а и не само: 80 проценти е до човекот, 20 проценти е до титулата - погрешен човек со огромна титула нема да испорача, погоден човек и со погрешна титула може да испорача. Така што второстепено ми е позицијата, ќе продолжам, ќе си најдам прозор и ќе ја туркам визијата, немаме уште многу време нашата генерација. Во трка сме со времето за генерациите на нашите деца

ТВ 24: Верувате во новите шест месеци што ги бара Петков?

**Димитров:** После ова искуство изминативе две години, мислам дека прво треба да се видиме и да седнеме. Дај Боже да е тоа целосно автентично, да видиме што ќе биде, ама ме направи многу повнимателен Изјавата на Бугарија што стигна во средата.

За крај, да спомнам, јас во понеделникот си ставив бустер трета доза, им посакувам здравје на граѓаните, чувајте се, носете маски и вакцинирајте се.